
Սիրելի՛ աշակերտներ, հարգելի՛ ուսուցիչներ և ծնողներ,

Այսօր նոր ուսումնական տարվա մեկնարկն է՝ Գիտելիքի, դպրության և նոր երազանքների օրը։ Սեպտեմբերի 1-ը պարզապես օրացույցի հերթական օր չէ․ այն նոր ճանապարհի սկիզբ է։ 
Սիրելի՛ աշակերտներ, Ձեր գիտելիքն է այն ուժը, որով կերտվելու է մեր համայնքի և մեր երկրի ապագան։ Եղե՛ք նպատակասլաց, համարձակ ու աշխատասեր, հավատացե՛ք Ձեր ուժերին և երբեք մի՛ դադարեք սովորել ու երազել։

Իմ խորին երախտագիտությունն ու հարգանքն եմ հայտնում ուսուցիչներին, ովքեր ոչ միայն գիտելիք են փոխանցում, այլև սեր են սերմանում հայրենիքի, աշխատանքի և մարդկային արժեքների նկատմամբ։
Թո’ղ նոր ուսումնական տարին լինի հաղթանակների և ձեռքբերումների, մեծ երազանքների ու իրականացած նպատակների տարի։
Թո’ղ մեր դպրոցների դռները միշտ բացվեն դեպի գիտելիք, իսկ մեր երեխաների ճանապարհը՝ դեպի լուսավոր ու արժանապատիվ ապագա։
Շնորհավորում եմ բոլորիդ Գիտելիքի և դպրության օրվա կապակցությամբ։

Հարգանքներով՝
Լոռի Բերդ համայնքի ղեկավար

